Fjögur ungmenni úr karatelandsliði Íslands keppa á alþjóðlegu móti , Rhein Shiai , í Nurburgring í Þýskalandi um helgina . Þetta er árlegt mót og keppendur ríflega eitt þúsund . Margt ungt og upprennandi keppnisfólk í Evrópu mætir á mótið enda styttist í Evrópumeistaramót ungmenna í Ungverjalandi í febrúar og undirbúningur því í hámarki um þessar mundir . Keppendur Íslands eru Hugi Halldórsson , Samuel Josh Ramos , Viktoría Ingólfsdóttir og Iveta Ivanova , en sú síðastnefnda sigraði á mótinu í fyrra . Ingólfur Snorrason , landsliðsþjálfari í kumite fylgir hópnum .